Doop op ‘n surf-kamp | mnr.muller
AltruisticPete on Oktober 14, 2008 om 10:13 vm said:
Die mens is uiteraard bitter egosentries — ek dink meer as wat ons wil toegee. Ek het onlangs ‘n interessante program oor babas gesien waarin hulle gepraat het oor die “terrible twos” en hoe dit spesifiek die tyd is waar ‘n mens se identiteit ontwikkel word (die ek). Dink net aan hoe selfsugtig klein kindertjies rondom daardie ouderdom is. Alles is joune en net wat jý sê tel.
Die gevolg van ‘n groot ego is dat mense maklik hulle vermoëns oorskat. Die volgende stap is dat een mens dan dink hy/sy is beter is ‘n ander een en dít is suboptimaal vir ‘n groep se bestaan of werking (onthou, ons is sosiale wesens).
Ek keur geensins die manier wat dinge gedoen word goed nie, maar dalk moet ons na die idees daaragter kyk en na ‘n menslike oplossing soek. Ek dink wel ons het ‘n evolusionêre oerdrang (neiging) om gelykheid te wil bewerkstellig. Ook dink ek dis ‘n stereotipe wat oral toegepas word wat nie noodwendig op alle mense van toepassing is nie. Dan is daar ook die kwessie waar sulke bedrywighede hoort. In ‘n sekere opsig maak dit vir my sin vir ‘n sportspan, maar maak dit sin vir ‘n koshuis?
In kort: ‘n Inlywing kan sinvol wees binne sekere kontekste waar dit poog om die speelveld gelyk te maak, sonder om nuttige individuele vermoëns of ‘n mens se eie identiteit in die proses te verloor.